Þingræður haldnar á Alþingi Íslendinga



Herra forseti. Eins og nál á þskj. 56 ber með sér, þá hefur orðið samkomulag um, að 3 landbúnaðarnefndarmenn flyttu sameiginlegt nál. um þetta mál, einn þó með fyrirvara. Fjórði nefndarmaðurinn, hv. 3. landsk., var ekki viðstaddur, þegar málið var afgr., en þar sem n. hafði haldið nokkra fundi um málið, þótti ekki rétt að tefja það, þótt einn nm. væri ekki viðstaddur. N. lítur svo á, að allar þær verkanir, sem 17. gr. jarðræktarlaganna hefur haft í för með sér, eigi að hverfa. Þess vegna skuli fylgiféð verða eign jarðarinnar, en ekki haldið sérstöku, en það mundi m. a. orsaka, að prenta yrði upp fasteignamatsbókina. 1941 voru samþ. l. um byggingar- og landnámssjóð, og voru þar ekki tekin upp eldri ákvæði um að telja styrki til endurbygginga í sveitum, sem þá voru úr gildi numdir, sem fylgifé. Þess vegna er skakkt að telja þessa styrki heldur sem fylgifé. - Þetta er minn skilningur á þessu máli. N. lítur sem sagt svo á, að fylgiféð eigi að hverfa. Þetta mál hefur, sem kunnugt er, valdið miklum deilum, og geri ég ráð fyrir, að hv. 1. þm. N,-M. hafi sínar aths. fram að færa, þótt mér hafi skilizt, að hann muni geyma þær að mestu til 3. umr. Ég mun nú láta þetta nægja frá minni hendi að sinni:



Ég hafði nú hugsað mér að gefa út minnihlutanál. um þetta mál, bjóst ekki við, að því yrði hraðað svo sem raun er á orðin. Ég vil þó ekki eiga hlut að því að tefja þetta mál, einkum þar sem það er gamall gestur hér í d. og þm. vel kunnugt. Ég skal ekki deila við hv. þm. Dal., þann bókfróða mann, um það, hvort þörf sé nýrrar bókar vegna þessa fylgifjár. En hitt er mín skoðun, að nú sé enn meiri þörf þessarar greinar en þegar hún var sett. Annars hafði mér skilizt, að biða ætti eftir ályktun búnaðarþings um þetta mál. Mér er engin launung á því, að ég er á móti þessu frv. og mun vinna það gegn því, er ég má, en tel annars þýðingarlaust að ræða það frekar nú.



Herra forseti. Ég hef skrifað undir þetta nál. með fyrirvara, og vil ég gera grein fyrir, af hvaða sökum. Um sjálfa 17. gr. jarðræktarl. þarf ekki að ræða, enda ekki ágreiningur um hana í seinni tíð, eftir að stríðsins fór að gæta. Jarðarverð hefur margfaldazt og ákvæði þessarar gr. hafa ekki náð tilgangi síntum. Þess vegna vil ég ekki leggja neitt kapp á að halda í þessa gr., en ég hefði kosið, að ef þessi ákvæði og fleiri hliðstæð yrðu úr gildi numin, þá kæmu önnur í staðinn, sem reynast mundu haldbetri. Nú þótt engin slík ákvæði séu fram komin, þá vil ég ekki láta það standa í vegi fyrir, að þessi gr. sé úr gildi felld og önnur hliðstæð ákvæði í I. um byggingar og landnámssjóð. Fyrirvari minn gildir fyrst og fremst um það, að þessi tvenn sams konar ákvæði verði látin fylgjast að. Ég teldi heppilegast, að þetta væri í einu og sama frv., en þar sem ég þykist sjá fram á, að svo muni fara, að bæði ákvæðin verði úr gildi felld, mun ég fylgja þessu frv.

Frsm. meiri hl. (Þorsteinn Þorsteinsson) : Ég sé ekki ástæðu til að hefja hér deilur við hv. þm. N.-M, um það, hvort þessi tvenn ákvæði skuli fylgjast að. En ég vil upplýsa það, að sú n., sem ég var kosinn í og hefur þessi mál til meðferðar, mun ekki skila áliti fyrr en næsta búnaðarþing kemur saman, og það mun ekki verða fyrr en næsta vetur. Það er þess vegna nokkuð seint að bíða eftir áliti þeirrar nefndar.



Mér virðist, að þessar upplýsingar hv. þm. Dal. hafi spillt fyrir málinu. Það virðist allundarlegt að flýta svo mjög máli sem þessu, og það því fremur sem flm. þessa máls á sjálfur sæti í mþn., sem hefur þetta mál til meðferðar. En hv. þm. er svo brátt í brók, að þeir geta ekki beðið eftir því, að sú n. skili áliti sínu, og er það á allan hátt mjög undarlegt. Ég skal annars ekki orðlengja þetta meira. Ég er sem sagt á móti þessu frv. og finnst, að í öllu falli ætti að bíða eftir áliti mþn.



Hann virðist nokkuð uppgenginn hérna við norðurhornið hjá hv. 3. landsk., en til þess liggja nú ýmsar ástæður. Ég vil upplýsa hv. þm. um, að mþn. sú, sem ég á sæti í, á ekkert sérstaklega að fjalla um 17. gr. jarðræktarlaganna, heldur að athuga möguleika á því í heild að halda niðri jarðaverði og mun vinna sjálfstætt að því verki, og það virðist fráleitt að láta það sitja í vegi fyrir því, að þetta mál hafi sinn gang. .................. Hann hefur gengizt fyrir að koma því til leiðar. Því miður hefur hann ekki haft skoðanaskipti, þó að málstaðurinn þyki slæmur.